Tógán, yə́mán á kpím, ǎ áyɔŋ á nə́ təge ai osɔ́n dī, 2ósúsúa yə nâ ébúg mvúa, ai nâ amǒs wātūb anə́ évūlá yā yádímizan ámǒs ḿbɔ̄g, ósúsúa yə nâ Ǹtondôbə a soe mína ngul olún dzīē á nyɔ́l, ósúsúa yə nâ amǒs olún Ǹtondôbə wâzu ábə̄ mínā. 3Dzə́ŋán Ǹtondôbə, mínā bivúvoe bí bod bísə̄ yā ńnam, é mínā yā myādzála ǹyián wóé, dzə́ŋán sósōō, dzə́ŋan edzɔ̌d nyɔ́l, kámbā naa myǎyi yén é vóm myāsɔbɔ âmǒs ólún Ńtondôbə.